स्टोर से सामान चुराने वालों को पहचानकर अलर्ट भेजता है, इससे वॉन्टेड अपराधियों की पहचान भी
लंदन के चर्चित क्यूडी स्टोर्स के सुरक्षा अधिकारी साइमन मैकेंजी एंट्री गेट पर खड़े-खड़े हांफ रहे थे। वे तीन शॉपलिफ्टर्स का पीछा करके लौटे थे, जो वॉशिंग पाउडर के पैकेट लेकर भागे थे। British merchants are increasingly using Facial Recognition technology to combat shoplifting
लंदन के चर्चित क्यूडी स्टोर्स के सुरक्षा अधिकारी साइमन मैकेंजी एंट्री गेट पर खड़े-खड़े हांफ रहे थे। वे तीन शॉपलिफ्टर्स का पीछा करके लौटे थे, जो वॉशिंग पाउडर के पैकेट लेकर भागे थे। कुछ देर बाद वे स्टोर के पीछे बने रूम में बैठ गए, ताकि अपराधियों के चेहरों को फेसवॉच (फेस पहचानने वाला सॉफ्टवेयर) में सेव कर सकें। इससे अगली बार जब वे लोग फेसवॉच इस्तेमाल करने वाले किसी स्टोर में पहुंचेंगे, तो उस स्टोर के कर्मचारियों को अलर्ट मिलेगा। पुलिस को भी इससे मदद मिल सकेगी।
टेक्नोलॉजी में सुधार और लागत में कमी के कारण फेस रिकग्निशन जैसी टेक्नोलॉजी अब सरकारी जांच एजेंसियों तक सीमित नहीं रही है। समस्या पैदा करने वाले ग्राहकों से लेकर शॉपलिफ्टर्स तक की पहचान के लिए भी इसकी मदद ली जा रही है। लाइव फेशियल रिकग्निशन के इस्तेमाल में ब्रिटेन सबसे आगे है। लंदन व कार्डिफ में पुलिस सड़क पर चलते समय वॉन्टेड अपराधियों की पहचान के लिए यह टेक्नोलॉजी इस्तेमाल कर रही है। मई में चार्ल्स (तृतीय) के राज्याभिषेक के दौरान भीड़ को स्कैन करने में भी इसकी मदद ली गई थी।
फेस आइडेंटिफिकेशन टेक्नोलॉजी गेम चेंजर हो सकती है
बायोमेट्रिक्स एवं सर्विलांस कैमरा कमिश्नर फ्रेजर सैम्पसन कहते हैं, ‘गति, पैमाने, सटीकता व लागत के मामले में फेस आइडेंटिफिकेशन टेक्नोलॉजी गेम चेंजर हो सकती है।’ फेसवॉच की वॉचलिस्ट लगातार बढ़ रही है क्योंकि स्टोर शॉपलिफ्टर्स और संदेहास्पद ग्राहकों की तस्वीरें अपलोड करते हैं। यह डेटा सालभर तक सिस्टम में रहता है।
हर बार जब फेसवॉच का सिस्टम शॉपलिफ्टर को पहचानता है, तो इसकी सूचना सुपर आइडेंटिफायर के पास जाती है। यह चेहरे को याद रखने की विशेष प्रतिभा वाला व्यक्ति होता है। सुपर आइडेंटिफायर को कुछ सेकंड में ही फेसवॉच डेटाबेस से इसकी पुष्टि करनी होती है। इसके बाद स्टोर्स को अलर्ट भेजा जाता है।
स्टोर संचालक लियाम अर्डर्न मानते हैं कि फेस पहचानने के गोपनीयता जोखिमों को बढ़ा-चढ़ाकर बताया जाता है। आलोचक यह नहीं समझते कि हम कम मार्जिन पर काम करते हैं। अगर शॉपलिफ्टिंग कम नहीं होती तो चीजों के दाम बढ़ाने होंगे या कर्मचारी घटाने होंगे।’
स्टोर में एंट्री करते ही चेहरे की बायोमेट्रिक डिटेल्स पढ़ लेता है सॉफ्टवेयर
फेसवॉच सॉफ्टवेयर का आइडिया बार मालिक साइमन गॉर्डन का था। जेबकतरों से सुरक्षा के लिए स्थानीय प्रशासन के साथ उन्होंने 2010 में यह इनोवेशन किया था। गार्डन कहते हैं,‘अपनी मदद खुद करनी होगी। हमेशा पुलिस के भरोसे नहीं बैठ सकते।’
फेसवॉच ब्रिटेन के 400 स्टोर्स में है। लाखों फोटो व वीडियो से लैस सिस्टम किसी व्यक्ति के स्टोर में आते ही उसके चेहरे की बायोमेट्रिक जानकारी पढ़ता है और फ्लैग्ड लोगों के डेटाबेस के आधार पर जांचता है। दो दर्जन लॉरेंस हंट स्टोर चलाने वाले लियाम अर्डर्न कहते हैं,‘फेसवॉच से उन्होंने 3 साल में 52 लाख रुपए का नुकसान रोका है।’